આજે સવારે બરોબર 8.06 મિનિટે મહાન ઉત્સવ અને અપાર હર્ષ વચ્ચે પ્રતિષ્ઠા કાર્ય પૂર્ણ થયું. ભરુચ તીર્થ પરમોપકારી પૂ.આ. દેવ રાજયશસૂરીશ્વરજી મ.સા.ની મંગલમય નિશ્રામાં કેસરીયા પાર્શ્વનાથ, ગોડી પાર્શ્વનાથ, શક્તિનાથ આદિનાથની પ્રતિષ્ઠા બાદ આ ચોથી ભવ્ય પ્રતિષ્ઠા છે. આ શ્રીમાળી પોળના જિનાલયમાં મુખ્ય દાતા શ્રી સ્નેહલભાઇ પ્રદીપભાઇ ચોક્સી છે. તેઓ મુંબઇ વાલકેશ્વર રહે છે. અત્રે આદિનાથ ભગવાનની પ્રતિષ્ઠાની સાથે જૈન ઓસવાલોની દેવી ઓસિયા માતાજી તથા પાલીતાણાના રાયણ વૃક્ષ અને પ્રભુપાદુકાની પણ પ્રતિષ્ઠા થઇ હતી. આ પ્રતિષ્ઠા મહોત્સવમાં ભારતભરમાંથી ભાવિકો પધાર્યા હતા. તેઓ ભરુચ તીર્થ થી અને વહીવટદારો થી ખૂબ જ પ્રસન્ન હતા. પ્રતિષ્ઠિત આદીશ્વર જિનાલય શિલ્પ કલાનો ઉત્કૃષ્ટ નમુનો છે. ભરુચની અસ્મિતામાં આ મંદિર પણ વધારો કરશે.